Erling Bentzen

Erling Herolf Bentzen - ofte stavet Bentsen - (født 8. januar 1897, død 12. desember 1962)Gravferdsetaten i Oslo kommune var en norsk journalist, NKP-politiker og redaktør. 

Han ble i 1911 medlem i Norges Socialdemokratiske Ungdomsforbund. I 1915 begynte han å jobbe ved Oslo Gassverk. Der ble han sekretær i klubbstyret.

Ved den store splittelsen i Arbeiderpartiet i 1923 sluttet han seg til det nye Norges Kommunistiske Parti. Tre år etter var han sentral i partiet, og blant NKPs representanter på Kominterns eksekutivkomiteplenum i 1926. 

I årene 1927-1928 var Bentzen formann i NKP i Oslo og Akershus, og fra 1929 til 1931 studerte han ved Kominterns Lenin-skole i Moskva.<ref>Side 369. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010.</ref>

Han var etter dette redaktør for NKPs sentralorgan Arbeideren fra 1932 til 1934. 

Under krigen ble han tatt av Gestapo i 1941. Han ble sendt til Sachsenhausen, og var blant dem som overlevde de tyske konsentrasjonsleirene.

I årene 1949 til 1952 var Bentzen redaktør for Nordland Arbeiderblad, før han begynte å arbeide i partiets hovedorgan Friheten''.Side 288. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1

 Referanser 

Kategori:NKP-politikere i Oslo
Kategori:NKP-politikere i Komintern
Kategori:Norske redaktører
Kategori:Personer fra Oslo
Kategori:Fødsler i 1897
Kategori:Dødsfall i 1962